# Cofnodion Bwrdd Career Choices Dewis Gyrfa (CCDG), 3 Mawrth 2022

**Yn bresennol:**Erica CassinAndrew Clark   
Neil Coughlan  
Sam Evans  
Dave Hagendyk  
Susan Maguire  
Dave Mathews   
Sue PriceEmma Richards  
Tony Smith  
Richard Thomas  
Helen WhiteDebra Williams (Cadeirydd)  
Mary Van Den Heuvel  
 **O Gyrfa Cymru:**Nikki Lawrence  
Ruth Ryder  
 **Yn bresennol**  
Emma Blandon, Gyrfa Cymru  
Denise Evans, Gyrfa Cymru  
Deirdre Hughes, DMH Associates  
  
**Ymddiheuriadau:**  
Emma Edworthy  
Liz Harris  
Ceri Noble  
  
**Yn absennol:**  
Taslima Begum  
  
**Ysgrifenyddiaeth:**  
Jayne Pritchard

## Datganiadau o Fuddiant

* 1. Ac eithrio’r datganiadau o fuddiant sefydlog, ni chyhoeddwyd unrhyw ddatganiadau o fuddiant pellach.

## Cofnodion y Cyfarfod Blaenorol – 23 Tachwedd 2021

* 1. Cymeradwywyd cofnodion y cyfarfod blaenorol, yn amodol ar y newidiadau a oedd i’w gwneud i restr y rhai a oedd yn bresennol.

## Materion yn Codi o 23 Tachwedd 2021

* 1. Gwarant i Bobl Ifanc – cytunwyd bod y mater hwn yn parhau i fod **ar y gweill.**
  2. Y Cadeirydd i rannu papur ar bwyllgorau, rôl hyrwyddwyr ac Uwch Berchennog Risg Gwybodaeth. Cytunwyd bod yr eitem hon yn cael ei **gweithredu.**
  3. Rhestr termau Gyrfa Cymru i gael ei dosbarthu i aelodau’r Bwrdd. Cytunwyd bod yr eitem hon yn cael ei **gweithredu**.
  4. Y Pennaeth Technoleg Gwybodaeth a Chyfathrebui gael ei wahodd i gyfarfod yn y dyfodol er mwyn darparu’r wybodaeth ddiweddaraf am y strategaeth seiberddiogelwch. Cadarnhawyd bod yr eitem hon wedi’i dwyn ymlaen fel eitem i’r pwyllgor.
  5. Canmoliaeth a Chwynion – cadarnhawyd bod yr eitem hon wedi’i dwyn ymlaen fel eitem i’r pwyllgor.
  6. Strategaeth Gwybodaeth am y Farchenad Lafur – cadarnhawyd bod yr eeeeeeeeeeeeeeeeeeeeeeeeeeeeeitem hon wedi’i dwyn ymlaen fel eitem i’r pwyllgor.
  7. Aelodau’r Bwrdd i gael gwahoddiad i’r Gwobrau Partneriaid Gwerthfawr. Cytunwyd bod yr eitem hon yn cael ei gweithredu.
  8. Diwygio cloriau blaen pob adroddiad pwyllgor i gynnwys teitlau swyddi. Cytunwyd bod yr eitem hon yn cael ei gweithredu.

## Y Newyddion Diweddaraf gan y Cadeirydd

* 1. Myfyriodd y Cadeirydd dros ei chyfnod fel Cadeirydd y Bwrdd, a thros gynnydd a chyflawniadau’r cwmni yn ystod y cyfnod hwnnw. Diolchwyd i’r aelodau am eu cefnogaeth a’u hymrwymiad parhaus. Ar ran y cwmni a’r Bwrdd, diolchodd y Prif Weithredydd i’r Cadeirydd am ei hymroddiad i Gyrfa Cymru ac am ei gwaith caled a’i hymrwymiad dros y blynyddoedd.

## Y Newyddion Diweddaraf am y Cadeirydd Newydd

* 1. Cyhoeddwyd Cadeirydd newydd y Bwrdd, a diolchodd i’r cyn Gadeirydd am y ffordd wych yr oedd wedi cyflawni’r rôl. Hysbyswyd yr aelodau fod y Cadeirydd newydd yn bwriadu cynnal cyfarfodydd unigol gyda holl aelodau’r Bwrdd, a fyddai’n cael eu trefnu’n fuan.

## Y Newyddion Diweddaraf gan y Prif Weithredydd

* 1. **Hawliad Tâl**  
     Cynhaliwyd trafodaeth yn ddiweddar gyda’r pwyllgor taliadau i drafod yr hawliad tâl newydd.
  2. **ESTYN**    
     Yn dilyn yr arolygiad thematig diweddar, nodwyd y byddai adroddiad manwl ESTYN yn cael ei gyhoeddi cyn cyfarfod nesaf y Bwrdd. Felly, byddai’n cael ei ddosbarthu i’r aelodau fel rhan o bapurau cyfarfod mis Mehefin.   
       
     **CAM GWEITHREDU 1**: aelodau’r Bwrdd i gael copi o adroddiad manwl ESTYN
  3. **Cofrestr Risg**Amlygwyd yr eitemau risg uchel ar y gofrestr risg yn adroddiad y Prif Weithredydd.Gofynnodd y Bwrdd a oedd modd dod â’r gofrestr risg i gyfarfodydd y Bwrdd ddwywaith y flwyddyn. Cytunwyd y byddai diweddariad ynghylch eitemau’r gofrestr risg ar gael yng nghyfarfod nesaf y Bwrdd.   
       
     **CAM GWEITHREDU 2**: darparu diweddariadau cynnydd rheolaidd ynghylch eitemau risg uchel ar y Gofrestr Risg
  4. **Canolfan Deallusrwydd Data – Astudiaeth Dichonoldeb**  
     Roedd angen trafodaethau pellach gyda Llywodraeth Cymru ynghylch y camau nesaf ar gyfer yr astudiaeth dichonoldeb.
  5. **Cyfarfodydd y Gweinidog**   
     Roedd y Prif Weithredydd yn falch o gyhoeddi bod y cyfarfodydd a gafwyd â’r Gweinidog wedi mynd yn dda. Gofynnodd y Bwrdd am eglurhad pellach am y risg bosibl y byddai dull Ariannu’r Gronfa Ffyniant Gyffredin yn ei gwneud yn fwy tebygol y byddai gwaith Gyrfa Cymru yn cael ei ddyblygu. Eglurwyd y byddai dyblygu’n bosibl yn achos cynigion i’r Gronfa Ffyniant Gyffredin. Awgrymodd y Bwrdd y dylid gosod rhestr wirio weinyddol a chynigiwyd y dylid trafod y mater gydag SE.
  6. **Adenillion o Fuddsoddi – Y Newyddion Diweddaraf am yr Amserlen**  
     Gofynnodd y Bwrdd beth oedd yr amserlenni ar gyfer yr adenillion o fuddsoddi. Dywedwyd bod y gwaith gyda sefydliadau allanol yn parhau ac y byddai cynlluniau’n cael eu llunio cyn diwedd y flwyddyn.
  7. **Canmoliaeth a Chwynion**  
     Byddai’r adroddiad llawn ynghylch canmoliaeth a chwynion yn cael ei gyflwyno ger bron cyfarfod nesaf Bwrdd CCDG fel atodiad i bapur nesaf Bwrdd CCDG. Cytunodd y Prif Weithredydd hefyd i ddod â’r Strategaeth Rhieni ger bron cyfarfod nesaf Bwrdd CCDG.  
       
     **CAM GWEITHREDU 3:** adroddiad llawn ar ganmoliaeth a chwynion i’w gyflwyno ger bron cyfarfod nesaf y Bwrdd fel atodiad i adroddiad y Prif Weithredydd  
       
     **CAM GWEITHREDU 4:** Y Strategaeth Rieni i’w dwyn ymlaen i gyfarfod nesaf y Bwrdd

## Strategaeth Gwybodaeth am y Farchnad Lafur

Trafodwyd penawdau allweddol y strategaeth newydd ar gyfer gwybodaeth am y farchnad lafur a gwahoddwyd y Bwrdd i wneud sylwadau.

* 1. **Cydraddoldeb ac Amrywiaeth**  
     Nodwyd gan y Bwrdd fod taflen glawr y strategaeth gwybodaeth am y farchnad lafur, o dan yr adran cydraddoldeb ac amrywiaeth, yn nodi ‘dim ei hangen’. Fodd bynnag, teimlai’r Bwrdd y gellid defnyddio’r data o’r wybodaeth am y farchnad lafur i nodi hiliaeth strwythurol ac anghydraddoldeb strwythurol, a mynegwyd yr angen i dynnu’r wybodaeth allan.
  2. **Mesur Perfformiad – Cyfnod Allweddol 4**  
     Gofynnodd y Bwrdd am eglurhad pellach ynglŷn â sut y gallai’r cwmni gofnodi bod 75% o ddisgyblion CA4 yn defnyddio gwybodaeth am y farchnad lafur fel rhan o’u proses gwneud penderfyniadau. Dywedwyd y byddai gan staff cyflenwi fwy o wybodaeth am CA3 a CA4 fel metrig, a chynigiwyd y dylid codi’r mater gydag SR yng nghyfarfod nesaf Bwrdd CCDG.

**CAM GWEITHREDU 5**: ceisio eglurhad gan staff cyflenwi ar sut y llwyddodd Gyrfa Cymru i gofnodi bod 75% o ddisgyblion CA4 yn defnyddio gwybodaeth am y farchnad lafur yn eu proses gwneud penderfyniadau

* 1. **Diffyg Cydweithio gyda Sefydliadau Allanol parthed data gwybodaeth am y farchnad lafur**  
     Gofynnodd y Bwrdd am sicrwydd ynghylch lefel y cydweithio rhwng Gyrfa Cymru a sefydliadau eraill. Sicrhawyd yr aelodau bod y cwmni’n cydweithio ag ystod eang o sefydliadau mewn perthynas â gwybodaeth am y farchnad lafur, ond eu bod yn awyddus bob amser i gydweithio’n ehangach os oedd gan yr aelodau awgrymiadau ychwanegol.
  2. **Data Lleol**Mewn ymateb i gwestiynau gan aelod, hysbyswyd y Bwrdd bod y data yn cynnwys data dadansoddol a rhyngwyneb rhaglennu cymwysiadau amser real, er y cynghorwyd bod y data a gafwyd yn ronynnog ac yn darparu data fesul awdurdod lleol.
  3. **Sicrhau Ansawdd Data Gwybodaeth am y Farchnad Lafur**  
     Pwysleisiodd y Bwrdd bwysigrwydd cynnal gwybodaeth gywir a chyfredol am y farchnad lafur a thueddiadau, a gofynnwyd pa brosesau a ddefnyddiwyd i sicrhau ansawdd y data. Rhoddwyd sicrwydd bod y broses ar waith i sicrhau bod y data a ddarperir gan Gyrfa Cymru mor gywir â phosibl.
  4. **Diffyg Sgiliau Gwyrdd**  
     Roedd Gyrfa Cymru wedi ymrwymo i godi proffil swyddi gwyrdd ar y pryd. Nodwyd hefyd bod y cwmni’n gweithio gyda Llywodraeth Cymru i hyrwyddo swyddi yn yr economi werdd.

## Strategaeth Cyfranogiad ac Ymgysylltu 2021-2026

Trafodwyd pwyntiau a nodau allweddol y Strategaeth Cyfranogiad ac Ymgysylltu a gwahoddwyd y Bwrdd i wneud sylwadau.

* 1. **Cyrraedd a Thargedu Cwsmeriaid Newydd**  
     Gofynnodd y Bwrdd sut yr oedd y cwmni’n gobeithio cyrraedd a thargedu cwsmeriaid newydd nad oedd yn ymgysylltu â’u gwasanaethau ar hyn o bryd. Hysbyswyd yr aelodau y trafodwyd hyn yn ddiweddar gyda *Plant yng Nghymru* a fyddai’n cynorthwyo Gyrfa Cymru i ymgysylltu â grwpiau targed penodol.
  2. **Strategaeth Cyfranogiad ac Ymgysylltu – Perfformiad ac Effaith**  
     Awgrymodd y Bwrdd y dylid dod â Strategaeth Cyfranogiad ac Ymgysylltu wedi’i diweddaru ger bron cyfarfod nesaf y pwyllgor Perfformiad ac Effaith. Cytunwyd y byddai’r Strategaeth Cyfranogiad yn cael ei chyflwyno ger bron cyfarfod nesaf y Pwyllgor Perfformiad ac Effaith.
  3. **Asesu Cydraddoldeb ac Effaith**  
     Cynigiodd y Bwrdd y dylid cynnwys asesiad cydraddoldeb ac effaith yn y strategaeth cyfranogiad.
  4. **Defnydd Cyson o Iaith**Amlygodd y Bwrdd yr angen am iaith gyson yn y strategaeth, yn unol â pholisi Llywodraeth Cymru.  
       
     **CAM GWEITHREDU 6:** adolygu’r iaith a ddefnyddir yn y strategaeth Cyfranogiad ac Ymgysylltu i sicrhau cysondeb yn unol â pholisi Llywodraeth Cymru

## Y newyddion diweddaraf am y Gyfarwyddiaeth Gyflawni

Cytunwyd y byddai’r eitem hon yn cael ei symud i gyfarfod nesaf Bwrdd CCDG.  
  
**CAM GWEITHREDU 7:** y newyddion diweddaraf am y gyfarwyddiaeth gyflawni i gael eu cyflwyno ger bron cyfarfod nesaf y Bwrdd fel eitem

## Strategaeth Technoleg Gwybodaeth a Chyfathrebu 2021-2026 a Pholisi Diogelu Gwybodaeth

Trafodwyd y meysydd allweddol yn Strategaeth TGCh 2021-2026 a’r polisi Diogelwch Gwybodaeth: lleihau costau, gwella cynhyrchiant, ysgogi galw, gweithio hyblyg a gwella cyfathrebu. Yn dilyn trafodaeth ar brif bwyntiau’r papur, gwahoddwyd y Bwrdd i gynnig sylwadau.

**10.1 Ymateb i Ddigwyddiad**

Dywedwyd bod y cwmni’n gweithio gyda Llywodraeth Cymru a’r tîm seibergaderndid o fewn Llywodraeth Cymru hefyd a’u bod yn cael rhybuddion gan y Ganolfan Seiberddiogelwch Genedlaethol**.**

**10.2 Polisi Diogelwch Gwybodaeth TGCh**Hysbyswyd yr aelodau y trafodwyd y polisi gyda’r Uwch Berchennog Risg Gwybodaeth penodedig.

**10.3 Digwyddiadau ‘Bysedd tewion’**Gofynnodd y Bwrdd beth oedd y cwmni yn ei wneud i fynd i’r afael â digwyddiadau o’r fath, a chlywyd bod pob gweithiwr yn cael hyfforddiant gorfodol a hyfforddiant gloywi, yn ogystal â chyfathrebiadau mewnol wedi’u diweddaru pan fydd digwyddiadau’n codi.

**10.4 Yswiriant Seiber**Cadarnhawyd bod gan y cwmni yswiriant seiber.

**10.5 Amgylchedd Rhwydwaith**Gofynnodd y Pwyllgor Cyllid, Archwilio a Risg i adroddiadau ar ymosodiadau seiber a chanlyniadau profion hacio newydd gael eu cyflwyno i’r pwyllgor.  
  
**CAM GWEITHREDU 8:** Ymosodiadau seiber a chanlyniadau profion hacio i’w cyflwyno i’r Pwyllgor Cyllid, Archwilio a Risg

## Cyllideb Ddrafft 2022–23

Cyflwynwyd y Gyllideb ddrafft i’r Bwrdd ac fe’i cymeradwywyd.

## Prosiect Cyfarwyddyd Gyrfaoedd ac Ymchwil Llesiant Dyfodol Disglair

Gwahoddwyd parti allanol i roi cyflwyniad ar Brosiect Cyfarwyddyd Gyrfaoedd ac Ymchwil Llesiant Dyfodol Disglair a gwahoddwyd y Bwrdd i ofyn cwestiynau.

* 1. **Data wedi’u Diraddio am Grwpiau Bregus**  
     Gofynnodd y Bwrdd a ellid defnyddio’r data i amlygu unrhyw ganfyddiadau ynghylch grwpiau bregus ac a oedd y data yn darparu unrhyw fewnwelediad. Dywedwyd bod y data yn dangos adenillion o fuddsoddi ar gyfer NEETs.
  2. **Ymgysylltu â Phobl Ifanc trwy Ymgysylltiad Dyddiadur**  
     Dywedodd y Bwrdd ei fod yn ymwneud â phrosiect ‘ymgysylltu parhaus’ â phobl ifanc ar hyn o bryd drwy ymgysylltiad dyddiadur, ac roedd yn falch o gael adrodd am lwyddiant y prosiect.

## Cyfarfodydd Pwyllgorau

### 13.1 Y Pwyllgor Cyllid, Archwilio a Risg

Trafododd Cadeirydd y Pwyllgor Cyllid, Archwilio a Risg y prif eitemau i gael eu dwyn i sylw’r Bwrdd yn dilyn cyfarfod diwethaf y Pwyllgor Cyllid, Archwilio a Risg.

### 13.2 Perfformiad ac Effaith

Dywedodd Cadeirydd y Pwyllgor Perfformiad ac Effaith fod y rhan fwyaf o’r pynciau a drafodwyd yn ystod y cyfarfod diwethaf wedi’u trafod yn ystod cyfarfod y Bwrdd ac felly nid oedd unrhyw eitemau ychwanegol.